قصر عابدين

قصر عابدين، من اشهر القصور المصرية اللى شاف الكتير من الأحداث من العهد الملكى ولغاية نشأة القاهرة الحديثة. والقصر هو تحفة تاريخية نادرة بتعكس الفخامة اللى اتشيد بيها القصر والأحداث المهمه اللى شهدها من ايام العصر الملكى ولغاية قيام ثورة 23 يوليه. والقصر بيعتبر من أهم و أشهر القصور اللى اتشيدت فى حكم عيلة محمد على باشا لمصر فكان مقر للحكم من سنة 1872 لغاية سنة 1952. وكان الخديوى اسماعيل امر ببنا قصر عابدين لما اتولى الحكم فى مصر سنه 1863، و اسم القصر يرجع ل(عابدين بك) اللى كان واحد من القادة العسكريين فى عهد محمد على باشا و كان يمتلك قصر صغير فى مكان القصر الحالى فاشتراه اسماعيل من أرملته وهدمه وضم ليه ارض واسعة و تشييد القصر مكانه. وصف القصر بيحتوى القصر على: قاعات وصالونات فالصالون الابيض والأحمر والأخضر بتستخدم فى استقبال الوفود الرسمية اثناء زيارتها لمصر، إضافة الى مكتبة القصر اللى بتحوى حلولى 55 الف كتاب. و بيحتوى القصر على مسرح فيه مئات الكراسى المذهبة وفيه اماكن معزولة بالستاير خاصة بالستات و بيستخدم دلوقتى فى عرض العروض المسرحية الخاصة للزوار والضيوف. الأجنحة زى الجناح البلجيكى اللى اتصمم لإقامة ضيوف مصر المهمين، واتسمى كده علشان ملك بلجيكا هو اول من أقام فيه. متاحف القصر متحف الأسلحة . متحف مقتنيات العيلة العلوية عيلة محمد على باشا من ادوات و أوانى من الفضة والكريستال والبلور الملون و غيرها من التحف النادرة. شوف Egypt's Royal Archives, 1922-52 نسخة محفوظة 2012-10-23 على موقع واي باك مشين. صور